Ονομασίες του Ελληνικού κράτους

Το Ελληνικό Κράτος από την αρχή της ύπαρξής του μέχρι σήμερα είχε τα εξής ονόματα, όπως αυτά προκύπτουν από την Εφημερίδα της Κυβερνήσεως του:
 Προσωρινή Διοίκησις της Ελλάδος(27 Ιανουαρίου 1822 – 18 Απριλίου 1827)Απόφαση της 07 10 1825 όπου αναφέρεται η Προσωρινή Διοίκησις της Ελλάδος, στη Γενική Εφημερίς της Ελλάδος, 07/10/1825  Ψηφιακά Αρχεία Ακαδημίας Αθηνών 
 Ελληνική Πολιτεία(18 Απριλίου 1827 – 6 Φεβρουαρίου 1833)
 Βασίλειον της Ελλάδος(6 Φεβρουαρίου 1833 – 15 Μαρτίου 1924): Με την έλευση του Όθωνος Α΄, το πολίτευμα καθίσταται μοναρχικό σύμφωνα με το Πρωτόκολλο του Λονδίνου.
 Ελληνική Πολιτεία(15 Μαρτίου 1924 – 24 Μάϊου 1924): Εν όψει της ανακήρυξης αβασίλευτου δημοκρατίας (republic), η οποία έλαβε χώρα στις 25 Μαρτίου 1924, η Κυβέρνηση Αλέξανδρου Παπαναστασίου μετονόμασε τη χώρα σε Ελληνική Πολιτεία, και τον ανώτατο άρχοντα (χρέη Αντιβασιλέως εκτελούσε ο Παύλος Κουντουριώτης) σε Κυβερνήτη, κατά το πρότυπο της Καποδιστριακής περιόδου. Ακολούθησε το δημοψήφισμα του 1924.
 Ελληνική Δημοκρατία(24 Μάϊου 1924 – 10 Οκτωβρίου 1935): Η μοναδική φορά που η μεταβολή του ονόματος δεν αντανακλά πολιτειακή μεταβολή: με σχετικό ψήφισμα της, η Δ΄ Συντακτική Συνέλευση προχώρησε στη μετονομασία του κράτους, αλλά και της θέσης του Παύλου Κουντουριώτη, επικαλούμενη "παρεξηγήσεις ως προς την έννοια αυτών", σε Ελληνική Δημοκρατία και Πρόεδρο της Δημοκρατίας αντίστοιχα.
 Βασίλειον της Ελλάδος(10 Οκτωβρίου 1935 – 29 Απριλίου 1941): «Εφημερίς της Κυβερνήσεως του Βασιλείου της Ελλάδος» Μετά το Κίνημα της 10ης Οκτωβρίου 1935, οι φιλοβασιλικές δυνάμεις προχώρησαν στην παλινόρθωση της μοναρχίας με δημοψήφισμα (αμφιβόλου αξιοπιστίας) που προκηρύχθηκε την ίδια ημέρα.
 Ελληνική Πολιτεία(29 Απριλίου 1941 – 18 Οκτωβρίου 1944): Μετά την συνθηκολόγηση στις 20 Απριλίου και τον θάνατο του Πρωθυπουργού Αλέξανδρου Κοριζή, ο Γεώργιος Β΄ και η Κυβέρνηση Τσουδερού διέφυγαν αρχικά στην Κρήτη και μετέπειτα στην Αίγυπτο. Με την έγκριση των Αρχών Κατοχής, ο Γεώργιος Τσολάκογλου (αυτο)διορίστηκε Πρωθυπουργός. Απόντος του βασιλιά-σ' αντίθεση με κατοχικά καθεστώτα άλλων χωρών- υιοθετήθηκε το γνώριμο όνομα της Α΄ και Β΄ Ελληνικής Δημοκρατίας. Οι κυβερνήσεις Τσολάκογλου και Κωνσταντίνου Λογοθετόπουλου, ελλείψει Συντάγματος, χρησιμοποιήσαν ως νομική βάση των πράξεων τους το Ν.Δ. 1/1941, ενώ η Κυβέρνηση Ράλλη το διάγγελμα ανάληψης της πρωθυπουργίας. 
 Βασίλειον της Ελλάδος(18 Οκτωβρίου 1944 – 1 Ιουνίου 1973): Μετά την Απελευθέρωση της Αθήνας, η εξόριστη Κυβέρνηση Γεωργίου Παπανδρέου εγκαταστάθηκε στην πρωτεύουσα του Κράτους. Η επικράτηση των κυβερνητικών δυνάμεων κατά τα Δεκεμβριανά, το δημοψήφισμα του 1946 και τον Εμφύλιο διατήρησε την βασιλευόμενη μορφή του πολιτεύματος.
 Ελληνική Δημοκρατία(1 Ιουνίου 1973 – Σήμερα): Μετά το Κίνημα του Ναυτικού, ο Γεώργιος Παπαδόπουλος αποφάσισε την κατάργηση της μοναρχίας, η οποία συνέβη με Συντακτική Πράξη. Είχε προηγηθεί το Αντικίνημα του 1967 και η φυγή του Κωνσταντίνου Β΄ στο εξωτερικό. Ο Παπαδόπουλος επιδίωξε την εγκαθίδρυση Προεδρικής Κοινοβουλευτικής Δημοκρατίας στα πλαίσια του σχεδίου φιλελευθεροποιήσεως, διοργανώνοντας δημοψήφισμα για την κύρωση νέου Συντάγματος. Η αβασίλευτη μορφή του πολιτεύματος, καθώς και η θέση του Προέδρου της Δημοκρατίας (αλλά όχι και οι εκτεταμένες αρμοδιότητες του Συντάγματος 1973), διατηρήθηκαν και μετά την ανατροπή του Παπαδόπουλου από τον Ιωαννίδη. Μετά την πτώση της δικτατορίας στις 24 Ιουλίου του 1974, η Κυβέρνηση Εθνικής Ενότητας δεν επανάφερε το όνομα "Βασίλειον της Ελλάδος", διατηρώντας τον Φαίδωνα Γκιζίκη ως Πρόεδρο προσωρινώς, και το δημοψήφισμα της 8ης Δεκεμβρίου 1974 απέρριψε οριστικά την βασιλευόμενη δημοκρατία οδηγώντας σε νέο Σύνταγμα ένα έτος αργότερα (1975).


 Επίσημες Ονομασίες του Ελληνικού Κράτους 
 Όνομα Σημαία Από Έως Διάρκεια Προσωρινή Διοίκησις της Ελλάδος 35x35px    Ελληνική Πολιτεία 35x35px    Βασίλειον της Ελλάδος 35x35px    35x35px Ελληνική Πολιτεία 35x35px    Ελληνική Δημοκρατία 35x35px    Βασίλειον της Ελλάδος 35x35px    Ελληνική Πολιτεία 35x35px    Βασίλειον της Ελλάδος 35x35px    35x35px 35x35px Ελληνική Δημοκρατία 35x35px    35x35px 35x35px

 Παραπομπές 

 Εξωτερικοί σύνδεσμοι 



Ονομασιες του Ελληνικου Κρατους